Hon WILLIE JACKSON (Minister for Māori Development): Kia ora, Mr Speaker. Tuatahi me taku mahara ki tō tātou Kahurangi a Georgina Kirby me ana mahi hei hāpaitia te iwi whānui i roto te kaupapa o Te Rōpū Wāhine Māori Toko i te Ora. Nō reira e te whaea, moe mai, moe mai, moe mai rā. Ki ngā mate huhua o te wā, haere koutou. Rere atu e kui, e koro mā ki tua o te ārai, haere, haere haere atu. Nō reira āpiti hono tātai hono, te hunga mate ki te hunga mate. Āpiti hono tātai hono te hunga ora ki te hunga ora. Tēnā anō tātou. Tēnā anō tātou Ahuriri ahakoa kāore i konei i tēnei wā, e tika me mihi ki a koutou mēnā kei te whakarongo, kei te mātakitaki i a mātou i runga i te pouaka whakaata i tēnei wā, tēnei te tino mihi ki a koutou, Ahuriri i tēnei wā. Koutou katoa, tēnā koutou.